Ivica Đurđević-Tomaš rođen je u Dubrovniku, gdje je 1987. godine završio srednju Pomorsku školu nautičkog usmjerenja. Na Pomorskom fakultetu u Dubrovniku diplomirao je 1993. godine i stekao zvanje diplomiranog inženjera pomorskog prometa nautičkog smjera.

Od 1992. -1998. plovio je u svojstvu kadeta, trećeg, drugog i prvog časnika palube na brodovima za prijevoz hlađenog tereta.

**Godine 1997. stječe zvanje zapovjednik broda od 3.000 BT ili većega (STCW II/2).**

**Godine** 2001. godine plovi na brodu za prijevoz hlađenih tereta kao prvi časnik palube.

**Godine** 2004. plovi kao časnik palube na brodu za kružna putovanja.

**Godine** 2005. godine radi na Odjelu brodova za kružna putovanja putničke agencije Elite.

**Godine** 2007. i 2008. prvi je časnik palube na brodovima za kružna putovanja.

**Godine** 2006. - 2007. plovi kao zapovjednik školsko-istraživačkog broda Naše more.

**Godine** 1998. zapošljava se na Odjelu Nautika Veleučilišta u Dubrovniku, a zatim 2003. godine i na Pomorskom odjelu Sveučilišta u Dubrovniku. . U nastavno zvanje predavač izabran je 2003. godine. U nastavno zvanje višeg predavača izabran je tri puta, 2008. godine, 2013. godine i 2019. godine. U više mandata na Pomorskom odjelu Sveučilišta u Dubrovniku imenovan je voditeljem studija Nautika.

Bio je voditelj povjerenstva za izradbu nastavnog plana i programa sveučilišnog studija Nautika Pomorskog odjela Sveučilišta u Dubrovniku, koji je usklađen sa zahtjevima Bolonjske deklaracije i STCW konvencije.

Aktivno je sudjelovao u programima izobrazbe za pomorce (D2; D6A; D6B; D6C; D21-26; D27; D44; D45) a od 2011. godine i na Posebnom programu izobrazbe pomoraca (PPOP).

Član je Senata Sveučilišta u Dubrovniku kao predstavnik zaposlenika iz reda nastavnih zvanja. Član je Ispitnog povjerenstva Ministarstva mora, prometa i infrastrukture pri Lučkoj kapetaniji u Dubrovniku za stjecanje svjedodžbi o osposobljenosti pomoraca za radnu i upravljačku razinu. Član je Hrvatske komore inženjera tehnologije prometa i transporta, strukovni razred inženjera pomorskog prometa i inženjera prometa na plovnim putovima unutarnjih voda. Član je Uredništva znanstvenog časopisa za more i pomorstvo *Naše more*. Član je uprave Pomorsko-trgovačke akademije Ivo Račić.

Hrvatski je branitelj iz Domovinskog rata. Oženjen je i otac troje djece.